Kvapioji kananga

Kvapioji kananga (Cananga odorata) – anoninių (Annonaceae) šeimos medžių rūšis, kilusi iš Pietryčių Azijos, Okeanijos, Komorų. Dabar auginamas daugelyje tropinių kraštų.

Tai greitai augantis (iki 5 m per metus), ~12 m aukštį pasiekiantis medis. Auga rūgščiuose, drėgnųjų miškų dirvožemiuose. Lapai visžaliai, lygūs, ovalūs, 13-20 cm ilgio. Žiedai geltoni, kvapnūs, nusvirę žemyn, ilgais vainiklapiais, išsidėsčiusiais spinduliškai lyg jūrų žvaigždė. Vaisiai – juodi kaulavaisiai, mėgiami balandžių.

Kvapioji kananga, dar žinoma kaip ilang-ilang, yra populiarus parfumerinis augalas. Iš augalo žiedų gaunamas eterinis aliejus naudojamas parfumerijoje, aromaterapijoje. Pagrindiniai kanangos aliejaus cheminiai elementai yra linaloolas, metilo benzoatas, benzilo acetatas ir kt.

Kategorija:Parfumeriniai augalai
Kategorija:Anoniniai
Kategorija:Medžiai ir krūmai